Der helden minne ir klage
Der helden minne ir klage·
dv svnge ie gegen dem tage·
dc svre nach dem svͤssen·
swer minne vnd wiblich gruͤzen·
also enpfienc dc si sich mv̊zent scheiden·
swc dv do riete in beiden·
do vf gie der morgen sterne·
wahtere swig da von niht sing gerne·

Swer pfliget oder ie gepflag·
dc er bi liebem wibe lag·
den merkern vnverborgen·
der darf niht dvrh den morgen
dannen streben· er mag des tages erbeiten·
man darf in niht vs leiten·
[ ] vf sin leben·
ein offenú svͤzú wirtes wib kan solhe minne geben·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse